proxectonos/corpus_dominio_legal_administrativo_tmp huggingface dataset:
DECRETO 68/1998, do 5 de marzo, polo que se nomean os membros do Consello Asesor de RTVE en Galicia.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 09/03/1998

De acordo co establecido no artigo 8 da Lei 10/1993, do 9 de decembro, reguladora do Consello Asesor de RTVE en Galicia e de conformidade coas designacións realizadas polo Pleno do Parlamento de Galicia, en sesión celebrada o día dez de febreiro de mil novecentos noventa e oito,
DISPOÑO:
Nomear membros do Consello Asesor de RTVE en Galicia, logo de coñecemento do Consello da Xunta de Galicia na súa reunión do día cinco de marzo de mil novecentos noventa e oito as seguintes persoas:
Manuel Estévez Mengotti.
José Luis García Casasnovas.
Andrés M. García Picher.
José Antonio Gestido Carballo.
Ramón Martínez Reboredo del Castillo.
Luis Rivadulla Suárez.
Susana Tojeiro Bouzón.
Carlos Manuel Callón Torres.
Xosé Gontá Sobrino.
Domingo Merino Mejuto.
Miguel Ángel Montero Vaz.
Manuel Salgueiro Tizón.
Pablo Cons Pintos.
Santiago de Compostela, cinco de marzo de mil novecentos noventa e oito.
Manuel Fraga Iribarne
Presidente
Jesús Pérez Varela
Conselleiro de Cultural, Comunicación Social e
Turismo
CORRECCIÓN de erros.-Orde do 11 de febreiro de 1998 pola que se regula a tramitación anticipada de expedientes de gasto.
CONSELLERÍA DE ECONOMÍA E FACENDA — I. DISPOSICIÓNS XERAIS — 04/03/1998

Advertidos erros na Orde do 11 de febreiro de 1998, publicada no DOG nº 33, do xoves 19 de febreiro de 1998, cómpre face-la seguinte corrección:
No artigo 1º, apartado 1.2., onde di: «Se chegada a data do 20 de outubro non se estivese...,», debe dicir: «Se chegada a data do 20 de outubro non estivese....».
CORRECCIÓN de erros.-Orde do 30 de xaneiro de 1998 pola que se anuncia a apertura do prazo de presentación de solicitudes para a cobertura de postos de traballo, mediante contratación laboral de carácter temporal dedicadas á realización de traballos ocasionados de carácter selvícola e medioambiental durante 1998.
CONSELLERÍA DE MEDIO AMBIENTE — III. OUTRAS DISPOSICIÓNS — 09/03/1998

Advertidos erros na publicación o 18 de febreiro pasado da citada Orde do 30 de xaneiro de 1998, pola que se anuncia a apertura do prazo de presentación de solicitudes para a cobertura de postos de traballo, mediante contratación laboral de carácter temporal dedicados á realización de traballos ocasionais de carácter selvícola e medioambiental durante 1998, cómpre efectua-las seguintes rectificacións:
-Na páxina 1.705, onde di: «A Coruña 5: 2 biólogos, 2 enxeñeiros técnicos forestais e 1 veterinario», debe dicir: «A Coruña 5: 2 biólogos, 1 enxeñeiro técnico forestal e 1 veterinario».
-Na paxina 1.706, onde di: Celanova, garda rural», ten que poñer: «2 prazas».
-Na páxina 1.706, onde di: O Barco de Valdeorras, onde di: «garda rural 2 prazas», non debe figurar ningunha praza.
ORDE do 17 de febreiro de 1998 pola que se nomea un vocal da mesa autonómica de control e seguimento da renda de integración social de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 03/03/1998

Os artigos 36 e 38 da Lei 9/1991, do 2 de outubro, galega de medidas básicas para a inserción social, en concordancia co artigo 81 do Decreto 374/1991, do 24 de outubro, polo que se desenvolve a Lei 9/1991, do 2 de outubro, dispoñen a constitución dunha mesa a nivel autonómico, que actuará como órgano superior de control e seguimento da aplicación da renda de integración social de Galicia e que estará integrada, entre outros membros, por sete representantes das centrais sindicais máis representativas a nivel autonómico.
As normas de organización e funcionamento interno da mesa autonómica da renda de integración social publicadas no Diario Oficial de Galicia do 23 de outubro de 1992, que rexerán tamén para as mesas provinciais, a teor do disposto no artigo 81.3º do Decreto 374/1991, do 24 de outubro, establecen no seu artigo 7.2º que os nomeamentos e substitucións de tódolos membros da mesa se publicarán no Diario Oficial de Galicia.
Na súa virtude, no Diario Oficial de Galicia do 14 de abril de 1997, faise pública a composición das mesas autonómica e provincial de control e seguimento da renda de integración social de Galicia. Posteriormente, foi comunicada a esta consellería proposta da central sindical Confederación Intersindical Galega, acordando substituí-los seus actuais vocais titulares na mesa autonómica.
En consecuencia, en uso das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo único.-Nomear en representación da central sindical Confederación Intersindical Galega a Xan A. Carballo Rodríguez e a Manuel Facorro Casal vocais titulares da mesa autonómica de control e seguimento da renda de integración social de Galicia, en substitución de Xan Carlos Rodríguez Ansia e Rosa de los Ángeles Garrido Burgo, respectivamente.
Santiago de Compostela, 17 de febreiro de 1998.
José María Hernández Cochón
Conselleiro de Sanidade e Servicios Sociais
DECRETO 63/1998, do 12 de febreiro, polo que se declara a urxente ocupación, para efectos de expropiación forzosa, polo Concello de Narón (A Coruña), dos bens e dereitos necesarios para a realización das obras do proxecto de colector xeral de augas residuais ata o colector do río Freixeiro.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/03/1998

O Concello de Narón (A Coruña), en sesión celebrada o día 24 de xullo de 1996, aprobou o proxecto de colector xeral de augas residuais ata o colector do río Freixeiro, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 3 de outubro de 1997 baixo o número 13958.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 26 de xaneiro 1998, nº 979.
Considerase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque o proxectado colector conectará os vertidos do polígono industrial co colector xeral da ría, xa que na actualidade as augas residuais do citado polígono descargan libremente nun punto do río Freixeiro e contamínano, situación esta que tende a agravarse coa implantación de novas industrias no polígono.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día doce de febreiro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Narón (A Coruña), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de colector xeral de augas residuais ata o colector do río Freixeiro.
Santiago de Compostela, doce de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 62/1998, do 12 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 14 RVL 97. Monforte de Lemos. E.P. de Monforte de Lemos a Rozavales, alargamento e mellora.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/03/1998

A Deputación Provincial de Lugo, en sesión celebrada o día 8 de agosto de 1997, aprobou o proxecto de 14 RVL 97. Monforte. E.P. de Monforte a Rozavales, alargamento e mellora, e na sesión celebrada o día 28 de xullo de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais o día 20 de outubro de 1997 baixo o número 15019.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 29 de xaneiro de 1998, nº 1156.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos precísanse para inicia-las obras dentro dos prazos sinalados pola normativa ó respecto.
A competencia para a declaración de urxente ocupación corresponde ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de febreiro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución
das obras do proxecto de 14 RVL 97. Monforte. E.P. de Monforte a Rozavales, alargamento e mellora.
Santiago de Compostela, doce de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 61/1998, do 12 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 170 P.O.L. 97. Ribeira de Piquín. E.P. ponte sobre o río Eo-Boel.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/03/1998

A Deputación Provincial de Lugo, en sesión celebrada o día 8 de agosto de 1997, aprobou o proxecto de 170 P.O.L. 97. Ribeira de Piquín. E.P. ponte sobre o río Eo-Boel, e na sesión celebrada o día 28 de xullo de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 29 de xaneiro de 1998, nº 1155.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos precísanse para inicia-las obras dentro dos prazos sinalados pola normativa ó respecto.
A competencia para a declaración de urxente ocupación corresponde ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude, por proposta do conselleiro da Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de febreiro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 170 P.O.L. 97. Ribeira de Piquín. E.P. ponte sobre o río Eo-Boel.
Santiago de Compostela, doce de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 64/1998, do 12 de febreiro, polo que se declara a urxente ocupación, para efectos de expropiación forzosa, polo Concello de Samos (Lugo), dos bens e dereitos necesarios para a realización das obras do proxecto de acondicionamento de camiños en Samos (camiño 13 e ramais en Reiriz).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/03/1998

O Concello de Samos (Lugo), en sesión celebrada o día 15 de abril de 1996, aprobou o proxecto de acondicionamento de camiños de Samos (camiño 13 e ramais en Reiriz), e na sesión celebrada o día 27 de xuño de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 9 de xaneiro de 1998 baixo o número 199.
Os bens nos que se concrea a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 30 de xaneiro de 1998, nº 1226.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia están incluídas e son financiadas con cargo ó FEDER precisándose os terreos para inicia-las obras dentro dos prazos sinalados pola normativa ó respecto ó que hai que engadir
que coa súa realización se mellora a comunicación de catro entidades de poboación entre si, así como o acceso ós pasteiros do lugar de Reiriz, na actualidade incomunicados en canto ós accesos de maquinaria se refiere, contribuíndo con todo isto a favorece-la economía da zona.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Conselleo da Xunta de Galicia na súa reunión do día doce de febreiro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Samos (Lugo), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de acondicionamento de camiños en Samos (camiño 13 e ramais e Reiriz).
Santiago de Compostela, doce de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 78/1998, do 20 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 30 ZAE 97. O Saviñao. Mato (Mourelos)-Belesar, p.k. 0-2,5.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/03/1998

A Deputación Provincial de Lugo, en sesión celebrada o día 3 de outubro de 1997, aprobou o proxecto de 30 ZAE 97. O Saviñao. Mato (Mourelos-Belesar, p.k. 0-2,5 e na sesión celebrada o día 29 de setembro de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. Pola deputación foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 14 de xaneiro de 1998 baixo o número 383.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 4 de febreiro de 1998, nº 1421.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos se precisan para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día vinte de febreiro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 30 ZAE 97. O Saviñao. Mato (Mourelos)-Belesar, p.k. 0-2,5.
Santiago de Compostela, vinte de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 77/1998, do 20 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 80/95 P.O.L. Castroverde. E.P. Travesía de Castroverde.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/03/1998

A Deputación Provincial de Lugo, en sesión celebrada o día 29 de setembro de 1995, acordou aproba-lo proxecto de 80/95 P.O.L., Castroverde. E.P. Travesía de Castroverde e na sesión celebrada o día 30 de outubro de 1995 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 10 de decembro de 1997 baixo o número 17495.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 13 de febreiro de 1996, nº 1412.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque este proxecto figura incluído nun plan financiado con fondos estatais de colaboración local incluídos nos orzamentos xerais do Estado e teñen que ser executadas dentro do ano seguinte a aquel en que se conceden as subvencións.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de febreiro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo
instruído para o efecto e necesarios para a execución das obras do proxecto: 80/95 P.O.L. Castroverde. E.P. travesía de Castroverde.
Santiago de Compostela, vinte de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
CORRECCIÓN de erros.-Orde do 23 de febreiro de 1998 pola que se establecen axudas periódicas de prevención e apoio a familias para a integración do menor.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 11/03/1998

Advertidos erros na Orde do 23 de febreiro de 1998, publicado no Diario Oficial de Galicia nº 43, do mércores 4 de marzo de 1998, cómpre face-la seguinte corrección:
No artigo 12, onde di: «..., así como a obtención doutra con cargo a...» debe dicir: «..., así como a obtención doutra axuda polo mesmo concepto con cargo a...».
DECRETO 76/1998, do 20 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 79 P.O.L. 95-Pol e Castroverde. E.P. Mosteiro a Castroverde, tramo de Luances á estrada vella.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/03/1998

A Deputación Provincial de Lugo, en sesión celebrada o día 29 de setembro de 1995, acordou apro
ba-lo proxecto de 79 P.O.L. 95.-Pol e Castroverde. E.P. Mosteiro a Castroverde, tramo Luances á estrada vella e na sesión celebrada o día 30 de outubro de 1995 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 10 de decembro de 1997 baixo o número 17495.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 26 de febreiro de 1996, nº 1807.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque este proxecto figura incluído nun plan fianciado con fondos estatais de colaboración local incluídos nos orzamentos xerais do Estado e ten que executarse dentro do ano seguinte en que se concede a subvención.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de febreiro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 79 P.O.L. 95, Pol e Castroverde. E.P. Mosteiro a Castroverde, tramo Luances á estrada vella.
Santiago de Compostela, vinte de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 73/1998, do 20 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 176 P.O.L. 97 Trabada. E.P. Anaxosa-Trabada.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/03/1998

A Deputación Provincial de Lugo, en sesión celebrada o día 26 de setembro de 1997, aprobou o proxecto de 176 P.O.L. 97. Trabada. E.P. Aguaxosa-Trabada e na sesión celebrada o día 29 de setembro de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 4 de xaneiro de 1998 baixo o número 380.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada
no rexistro xeral da Consellería de Xustiza, Interior e Relacións Laborais o día 4 de febreiro de 1998, nº 1420.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos se precisan para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de febreiro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 176 P.O.L. 97. Trabada. E.P. Aguaxosa-Trabada.
Santiago de Compostela, vinte de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
RESOLUCIÓN do 3 de marzo de 1998, da Dirección Xeral de Formación Pesqueira e Investigación, pola que se amplía o prazo de presentación de solicitudes para participar nun curso de formación de formadores.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 11/03/1998

Unha vez concluído o prazo de presentación de solicitudes para o curso de formación de formadores, para impartir cursos de titulacións menores náutico-pesqueiras e actividades formativas afíns, que foi convocado por Resolución do 2 de febreiro de 1998 (DOG número 29 do 12 de febreiro de 1998) e á vista do escaso número de instancias presentadas,
RESOLVO:
Artigo único.-Abrir un novo prazo adicional, para a presentación de novas solicitudes, de dez días naturais, contados a partir do seguinte ó da publicación desta resolución.
Santiago de Compostela, 3 de marzo de 1998.
Joaquín Mariño Cadarso
Director xeral de Formación Pesqueira
e Investigación
RESOLUCIÓN do 16 de febreiro de 1998 pola que se conceden axudas para cursar estudios de formación profesional en ramas con escasa demanda por parte do alumnado durante o curso 1997-1998.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/03/1998

Por Orde do 30 de xullo de 1997 (DOG do 10 de setembro de 1997) convocáronse axudas para cursar estudios de formación profesional en ramas con escasa demanda por parte do alumnado durante o curso 1997-1998.
Vista a proposta da comisión de selección prevista no artigo décimo primeiro da devandita orde, a Dirección Xeral de Ordenación Educativa e Formación Profesional,
RESOLVE:
Primeiro.-Conceder, con cargo ó concepto orzamentario 07.04.322S.481.00 da Dirección Xeral de
Ordenación Educativa e Formación Profesional, as axudas que se relacionan no anexo I.
Segundo.-Denegar, polas causas que se indican, as axudas ós alumnos/as que se relacionan no anexo II.
Terceiro.-Contra a presente resolución, que esgota a vía administrativa, poderase interpoñer recurso contencioso-administrativo, previsto na Lei reguladora da xurisdicción contencioso-administrativa, do 27 de decembro de 1956, perante o Tribunal Superior de Xustiza de Galicia, no prazo de dous meses contados a partir do día seguinte ó da súa publicación, logo de comunicación a esta consellería, segundo o previsto no artigo 110.3º da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 16 de febreiro de 1998.
José Luis Mira Lema
Director xeral de Ordenación Educativa
e Formación Profesional
DECRETO 75/1998, do 20 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 32 P.O.L. 94-Complementario. Becerreá. Acceso ó polígono industrial de Becerreá, 1ª fase.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/03/1998

A Deputación Provincial de Lugo, en sesión celebrada o día 26 de setembro de 1994, acordou aprobalo proxecto de 32 P.O.L. 94 - Complementario. Becerreá. Acceso ó polígono industrial de Becerreá, 1ª fase e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documen
tación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 10 de decembro de 1997 baixo o número 17495.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 29 de xullo de 1996, nº 7578.
Considérase necesaria a declaración de urxente ocupación dos bens e dereitos necesarios para a realización das obras do proxecto técnico sinalado, porque se trada de obras de gran interese provincial xa que figuran incluídas nun plan de obras e servicios.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de febreiro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 32 P.O.L. 94 - Complementario. Becerreá. Acceso ó polígono industrial de Becerreá, 1ª fase.
Santiago de Compostela, vinte de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 74/1998, do 20 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 6 RVL 97. Baralla E.P. de Baralla por Aranza e Pol a Vilaesteva, p.k. 0,000 ó 1,100.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/03/1998

A Deputación Provincial de Lugo, en sesión celebrada o día 8 de agosto de 1997, aprobou o proxecto de 6 RVL 97. Baralla. E.P. de Baralla por Aranza e Pol a Vilaesteva, p.k. 0,000 ó 1,100 e na sesión celebrada o día 28 de xullo de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 2 de febreiro de 1998, nº 1315.
Considérase necesaria a declaración de urxente ocupación dos bens e dereitos necesarios para a realización das obras do proxecto técnico sinalado, porque as obras de referencia figuran nun programa de cooperación económico local e os terreos se precisan para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de febreiro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 6 RVL 97. Baralla. E.P. de Baralla por Aranza e Pol a Vilaesteva, p.k. 0,000 ó 1,100.
Santiago de Compostela, vinte de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
RESOLUCIÓN do 16 de febreiro de 1998, da Secretaría Xeral da Consellería de Xustiza, Interior e Relacións Laborais, pola que se emprazan as partes interesadas no recurso contencioso-administrativo 03/0009869/97, interposto por Mantenimientos Industriales Sulcer, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/03/1998

Recibida providencia da sala do contencioso-administrativo do Tribunal Superior de Xustiza de Galicia, pola que se reclama o expediente relativo ó recurso nº 03/0009869/97, interposto por Mantenimientos Industriales Sulcer, S.L. contra Resolución do 28-7-1997 desestimatoria do recurso contra outra da Delegación Provincial de Pontevedra en Vigo da Consellería de Xustiza, Interior e Relacións Laborais, sobre e acta de infracción nº 1590/96, expediente nº 279/97.
Esta secretaría xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo á referida sala. O que se notifica para xeral coñecemento de tódalas persoas interesadas no procedemento e se emprazan para que poidan comparecer como parte en autos na sección terceira da referida sala no prazo de nove días.
Santiago de Compostela, 16 de febreiro de 1998.
Francisco Javier Rubio Delgado
Secretario xeral da Consellería de Xustiza, Interior e Relacións Laborais
RESOLUCIÓN do 11 de febreiro de 1998, da Secretaría Xeral da Consellería de Xustiza, Interior e Relacións Laborais, pola que se emprazan as partes interesadas no recurso contencioso-administrativo 03/0009669/97, interposto por Noroeste Ganadero, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/03/1998

Recibida providencia da sala do contencioso-administrativo do Tribunal Superior de Xustiza de Galicia, pola que se reclama o expediente relativo ó recurso nº 03/0009669/97, interposto por Noroeste Ganadero, S.A. contra Resolución do 11-7-1997 desestimatoria do recurso contra outra da Delegación Provincial da Coruña da Consellería de Xustiza, Interior e Relacións Laborais, sobre acta de infracción nº 1483/96, expediente nº 189/97.
Esta secretaría xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo á referida sala. O que se notifica para xeral coñecemento de tódalas persoas interesadas no procedemento e se emprazan para que poidan comparecer como parte en autos na sección terceira da referida sala no prazo de nove días.
Santiago de Compostela, 11 de febreiro de 1998.
Francisco Javier Rubio Delgado
Secretario xeral da Consellería de Xustiza, Interior e Relacións Laborais
CORRECCIÓN de erros.-Orde do 25 de novembro de 1997 pola que se regulan os requisitos que deben posuí-los profesores dos centros privados da Comunidade Autónoma de Galicia para imparti-la área de lingua galega e literatura e as materias optativas da educación secundaria obrigatoria e bacharelato; determínanse os coñecementos necesarios de lingua galega dos profesores e o procedemento de habilitación para exerce-la docencia na educación infantil, educación primaria, educación secundaria obrigatoria e bacharelato.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 12/03/1998

Advertido erro na devandita orde publicada no Diario Oficial de Galicia número 12.321 do luns 22 de decembro de 1997, procede face-la seguinte corrección:
Na páxina número 12.324, anexo I, punto 2 b), no anexo II deste párrafo b), onde di: «Electrónica, Mecánica, Tecnoloxía Industrial», debe dicir: «Electrotecnia, Mecánica, Tecnoloxía Industrial».
RESOLUCIÓN do 5 de marzo de 1998 pola que se anuncia a realización dunha xornada sobre Ramón de la Sagra.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 12/03/1998

A EGAP, no seu afán de recupera-la memoria de ilustres galegos, acordou declarar 1998 como ano de Ramón de la Sagra con motivo do bicentenario do seu nacemento.
Dentro das accións previstas para 1998, a EGAP anuncia a realización dunha xornada sobre Ramón de la Sagra que se celebrará conforme as seguintes bases:
1. Obxectivos: afondar no coñecemento da vida e obra de Ramón de la Sagra.
2. Destinatarios: persoal ó servicio das administracións públicas galegas, estudiantes universitarios e interesados en xeral.
3. Desenvolvemento:
-Lugar e data: a xornada terá lugar no salón de actos da delegación provincial da Consellería da Presidencia e Administración Pública na Coruña o día 1 de abril.
-Horarios: a partir das 9.30 horas, en sesións de mañá e tarde.
-Prazas: limitadas á capacidade do local.
4. Contido: versará sobre temas relacionados coa vida e obra de Ramón de la Sagra.
5. Tramitación de solicitudes.
As solicitudes irán dirixidas ó director da Escola Galega de Administración Pública, polígono das
Fontiñas, rúa de Madrid, 2-4, 15707 Santiago de Compostela, segundo o modelo que figura como anexo a esta convocatoria, e presentaranse no rexistro xeral da EGAP ou por calquera das formas previstas no artigo 38.4º da Lei 3071992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: (981) 54 63 37.
O prazo remata o 26 de marzo. Unha vez rematado o prazo e no caso de existiren prazas vacantes, admitiranse as peticións que cumpran os requisitos xerais da convocatoria.
6. Publicación e notificación da selección: a partir do 27 de marzo os solicitantes poderán obte-la confirmación da súa selección chamando por teléfono
en días laborabales de 12 a 14.30 horas ó número (981) 54 62 49, ou ben consultando a lista de seleccionados que se exporá no taboleiro de anuncios da EGAP.
7. Modificacións: a EGAP reserva para si a facultade de interpretar e resolve-las incidencias que puidesen xurdir no desenvolvemento da xornada, así como a de cancelalas, se é o caso, se o número de solicitudes non xustificase a súa realización.
8. Certificado de asistencia: outorgarase un certificado de asistencia ós alumnos que participen con regularidade na xornada.
Santiago de Compostela, 5 de marzo de 1998.
Domingo Bello Janeiro
Director da Escola Galega de Administración
Pública
ORDE do 26 de febreiro de 1998 pola que se fixa o prezo de venda ó público de diversas publicacións da Consellería de Familia e Promoción do Emprego, Muller e Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 12/03/1998

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións que se relacionan no anexo.
2. Estes prezos entenderanse co IVE incluído.
Santiago de Compostela, 26 de febreiro de 1998.
Manuela López Besteiro
Conselleira de Familia e Promoción do Emprego,
Muller e Xuventude
ANEXO
-Sector da hostalería en Galicia. Necesidades de formación: 2.300 ptas.
-Sector da construcción en Galicia. Necesidades de formación: 2.000 ptas.
-Sector do granito e da lousa en Galicia. Necesidades de formación: 2.000 ptas.
-Sector da madeira en Galicia. Necesidades de formación: 2.500 ptas.
RESOLUCIÓN do 3 de marzo de 1998, da Secretaría Xeral da Consellería de Sanidade e Servicios Sociais, pola que se modifica a composición da comisión de valoración prevista na Resolución do 20 de xaneiro de 1998 pola que se convoca concurso público para a adxudicación de novas oficinas de farmacia.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 13/03/1998

Como consecuencia de diversas circunstancias que concorren nalgúns dos membros suplentes integrantes da comisión de valoración do concurso público para a adxudicación de novas oficinas de farmacia, resulta necesario proceder a modifica-la súa composición. Na súa virtude, esta secretaría xeral,
DISPÓN:
Primeiro.-Cesa-los seguintes membros suplentes da comisión de valoración prevista na base IV da resolución desta secretaría xeral, do 20 de xaneiro de 1998, pola que se convocou concurso público para a adxudicación das novas oficinas de farmacia:
-Presidente: José Luis Carbajo Romero, xefe do Servicio Técnico-Xurídico da Consellería de Sanidade e Servicios Sociais.
-Vocal: Ubaldo Álvarez Torres, xefe do Servicio de Planificación e Ordenación Sanitaria da Delegación Provincial de Pontevedra da Consellería de Sanidade e Servicios Sociais.
Segundo.-Nomea-los seguintes membros suplentes en substitución dos cesantes:
-Presidente: Pilar Santamaría Ayaso, xefa do Servicio de Réxime Interior da Consellería de Sanidade e Servicios Sociais.
-Vocal: Rosa Courel Nogueira, xefa de sección do Servicio de Planificación e Ordenación Sanitaria da Delegación Provincial da Consellería de Sanidade e Servicios Sociais en Pontevedra.
Santiago de Compostela, 3 de marzo de 1998.
Manuel A. Silva Romero
Secretario xeral da Consellería de Sanidade
e Servicios Sociais
ORDE do 20 de febreiro de 1998 pola que se declara de interese galego a Fundación Lar Pro Salud Mental e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 13/03/1998

Con data do 23 de xaneiro de 1998, foi publicada no Diario Oficial de Galicia a orde da Consellería da Presidencia e Administración Pública do 16 de xaneiro de 1998, pola que se clasifica como de interese social a Fundación Lar Pro Salud Mental, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto promove-la formación e integración social e laboral dos diminuídos psíquicos ou físicos.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, do réxime das fundacións de interese galego, modificado pola Lei 11/1991, do 8 de novembro, e o artigo 32.3 a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Lar Pro Salud Mental ó cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Lar Pro Salud Mental no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a renderlle contas anualmente ó protectorado e a xustificar, a través dunha memoria anual, o cumprimento das cargas fundacionais, así como presenta-lo proxecto de orzamento, ó protectorado con anterioridade ó inicio do exercicio económico para o que se formula e debendo solicita-las preceptivas autorizacións do protectorado cando sexan necesarias.
Santiago de Compostela, 20 de febreiro de 1998.
José María Hernández Cochón
Conselleiro de Sanidade e Servicios Sociais
CORRECCIÓN de erros.-Decreto 57/1998, do 5 de febreiro, polo que se establecen as tarifas dos servicios sanitarios prestados nos centros dependentes do Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 13/03/1998

Advertido erro no devandito decreto, publicado no DOG número 41, do luns, 2 de marzo de 1998, cómpre face-la oportuna corrección:
-Na páxina 2.062, no anexo I do decreto, no apartado C punto 5, onde di: «Otorrinolaringología, foniatría e logopedia», debe dicir: «Otorrinolaringoloxía, foniatría e logopedia».